Charlie Hebdo utsetter utgivelser: - De trenger ro
Det opplyser talsperson for Charlie Hebdo, Appoline Thomasset, til NBC News Det terrorrammede magasinet utsetter de neste to utgavene fordi de ansatte er utslitt og i sorg. – De trenger tid, tid til å la dette synke inn og finne roen, sier hun. Onsdag 7. januar ble 12 mennesker drept og en rekke personer såret av to væpnede personer i lokalene til satiremagasinet Charlie Hebdo. En av dem som ble drept av terroristene var sjefredaktør Stéphane Charbonnier. Under et lengre intervju med nyhetskanalen snakket nåværende sjefredaktøren, Gerard Biard, om hvordan terrorangrepet har påvirket de ansatte. – Vi er svært berørt. Noen av oss var til stede under angrepet, noen kom etterpå, mens noen av oss var ikke engang i Paris da det skjedde ... Enkelte prøver å forstå hvorfor akkurat de unnslapp. Det er en vanskelig situasjon. Man er så klart glad for at man ikke ble skadet, samtidig som man føler skyld for at det er sånn. Kort tid etter angrepet bestemte redaksjonen seg for å publisere ett nytt magasin. Og på sin første front publiserte de en Muhammed-karikatur. Det oppsto lange køer allerede 20 minutter før det ble kjent at 170 eksemplarer av det første magasinet etter terrorangrepet skulle selges. Knappe tre kvarter senere var bladet utsolgt, og bare noen timer etterpå kunne man finne magasinet på nettsiden Finn.no for flere tusen kroner.
Satiremagasinet Charlie Hebdo har bestemt seg for å utsette publikasjonen av to magasiner.